
Comisia pentru    Comisia juridică,    Comisia pentru         Comisia pentru apărare,
        industrii           de disciplină            transporturi                    ordine publică   
       și servicii
    și imunități
  și infrastructură
          și siguranță națională                                                

 Nr.4c-3/128/2019    Nr.4c-13/314/2019      Nr.4c-4/56/2019               Nr.4c-15/263/2019
Bucureşti, 2 octombrie 2019
BIROULUI PERMANENT
AL

CAMEREI DEPUTAŢILOR,

 
Vă înaintăm, alăturat, raportul comun asupra Proiectului de Lege pentru modificarea art.98 alin.(2) din Ordonanţa de urgenţă a Guvernului nr.195/2002 privind circulaţia pe drumurile publice,  cu care Comisia pentru industrii şi servicii , Comisia juridică, de disciplină şi imunităţi , Comisia pentru apărare, ordine publică și siguranță națională și Comisia pentru transporturi şi infrastructură au fost sesizate în fond, transmis cu adresa PL.x 188 din 27 martie 2019.
În raport de obiectul şi conţinutul său, proiectul de lege face parte din categoria legilor ordinare.

  PREŞEDINTE,        PREŞEDINTE,         PREŞEDINTE,           PREŞEDINTE,                                     
 Iulian Iancu              Nicușor Halici          Lucian Nicolae Bode              Ion Mocioalcă                                         

    Bucureşti, 2 octombrie 2019
      PLx 188/2019                                                                                                             
R  A  P  O  R  T     C  O  M  U  N

asupra Proiectului de Lege pentru modificarea art.98 alin.(2) din Ordonanţa de urgenţă a Guvernului nr.195/2002 privind circulaţia pe drumurile publice
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii și servicii, Comisia juridică, de disciplină și imunități, Comisia pentru apărare, ordine publică și siguranță națională şi Comisia pentru transporturi şi infrastructură au fost sesizate în fond, pentru dezbatere şi avizare cu  Proiectul  de Lege pentru modificarea art.98 alin.(2) din Ordonanţa de urgenţă a Guvernului nr.195/2002 privind circulaţia pe drumurile publice, transmis  cu adresa nr. PL.x 188/2019 din 27 martie 2019  şi înregistrat la comisii sub nr.4c-3/128/2019, nr.4c-13/314/2019, nr.4c-15/263/2019,  respectiv nr.4c-4/56/2019.

Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera decizională este Camera Deputaţilor.
Proiectul de lege a fost adoptat de Senat în şedinţa din 25 martie 2019 ca urmare a depăşirii termenului de adoptare, potrivit art. 75 alin (2) teza a III-a din Constituţia României, republicată.
La întocmirea prezentului raport, cele patru comisii au avut în vedere:

·  avizul favorabil al Consiliului Legislativ (nr.1248/28.12.2018);
· punctul de vedere negativ al Guvernului nr.83/07.03.2019;

· avizul favorabil al Comisiei pentru drepturile omului, culte şi problemele minorităţilor naţionale Nr. 4c-6/271/3.04.2019.
Proiectul de lege are ca obiect de reglementare modificarea art.98 alin.(2) din Ordonanţa de urgenţă a Guvernului nr.195/2002, în sensul ca, un punct-amendă să reprezinte valoric, 20% din „indicele social de referinţă”.

În conformitate cu prevederile art.63 din Regulamentul Camerei Deputaţilor, republicat, comisiile au dezbătut actul normativ în şedinţe separate.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, comisiile au examinat proiectul de lege  după cum urmează: Comisia pentru industrii și servicii în ședința din data de 6 aprilie 2019 , Comisia juridică, de disciplină și imunități în ședința din data de 9 aprilie 2019,  Comisia pentru apărare, ordine publică și siguranță națională în ședința din data de 6 mai 2019 iar membrii Comisiei pentru transporturi şi infrastructură în şedinţa din 2 octombrie 2019.
La lucrările Comisiei pentru industrii și servicii, au fost prezenți 17 deputați din totalul de 20 membri ai comisiei, la lucrările Comisiei juridice, de disciplină și imunități ,Comisiei pentru apărare, ordine publică și siguranță națională şi Comisiei pentru transporturi şi infrastructură au fost prezenţi deputaţii conform listelor de prezenţă.
Potrivit prevederilor art. 55 şi ale art. 56 alin. (2) din Regulamentul Camerei Deputaţilor, republicat, cu modificările şi completările ulterioare, la lucrările comisiilor au participat, în calitate de invitaţi reprezentanţi ai Ministerului Afacerilor Interne.
În urma finalizării dezbaterilor, membrii celor patru comisii au hotărât, cu majoritate de voturi,respingerea Proiectului de Lege pentru modificarea art.98 alin.(2) din Ordonanţa de urgenţă a Guvernului nr.195/2002 privind circulaţia pe drumurile publice, din următoarele considerente:

· La art. 98 din Ordonanţa de urgenţă a Guvernului nr. 195/2002, se observă faptul că la alin (2) se menţionează în mod expres faptul că în perioada 1 ianuarie-31 decembrie 2019 un punct de amendă este 145 lei. În acest context, având în vedere faptul că în cursul anului 2019 valoarea punctului amendă nu se va modifica şi, în mod implicit, nici cuantumul amenzilor contravenţionale nu va creşte, obiectul reglementării nu mai subzistă;

· în ceea ce priveşte articolul unic din iniţiativa legislativă, se observă faptul că în cuprinsul acestuia este utilizat termenul de „indice social de referinţă”, deşi Legea nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare, foloseşte terminologia de „indicator social de referinţă”;

· impactul bugetar determinat de aplicarea prevederilor iniţiativei legislative nu se poate cuantifica precum şi faptul că orice diminuare a veniturilor sau majorare a cheltuielilor bugetare aferente exerciţiului bugetar se face numai cu precizarea susrselor de acoperire a acestora.
În raport de obiectul şi conţinutul său, proiectul de lege face parte din categoria legilor ordinare.
  PREŞEDINTE,        PREŞEDINTE,       PREŞEDINTE,         PREŞEDINTE,                                     

 Iulian Iancu              Nicușor Halici        Lucian Nicolae Bode               Ion Mocioalcă                                        

SECRETAR,           SECRETAR,                  SECRETAR,                SECRETAR,    
Adnagi Slavoliub    Aida Cristina Căruceru       Marius Bodea              Dumitru Lupescu

